אנחל בונני (שמאל) לצדו של יון תומרקין מתוך הסרט "רוק בקסבה", 2012
**אנחל בּוֹנַנִי** (בספרדית: **Angel Bonanni**; נולד ב-7 בפברואר 1972) הוא שחקן קולנוע וטלוויזיה, דוגמן וזמר ישראלי.

ביוגרפיה
--------

בונני נולד במונטווידאו בירת אורוגוואי, לוולטר בונני ולרבקה דיוק. גדל באוסטרליה, ובגיל 11 עלה לישראל וגדל בנצרת עילית.

בונני החל לדגמן כבר בצעירותו ובשנים האחרונות דגמן, בין היתר, עבור סווטש, ז'אן-פול גוטייה (2005), בננה ריפבליק (2006), TNT, דלתא, זיפ (8 עונות, 2006–2010), דונה קארן (2008), טארגט, סליו (2012) והשתתף בהפקת אופנה למגזין "הרפרס בזאר".

ב-2006 נבחר בטקס פרסי האופנה הישראלי לדוגמן השנה.

בשנת 2012 הוציא לאור אלבום משותף יחד עם המוזיקאי גל פדה. האלבום מכיל שירים באנגלית שכתב והלחין יחד עם פדה.

### משחק

#### בישראל

ב-2007 הופיע בתוכנית "יום בחיי", בערוץ HOT בידור ישראלי. בונני הופיע, בין היתר, בסדרות הטלוויזיה: "להוציא את הכלב" בערוץ HOT3, "האלופה 2" בערוץ HOT3, "האקס המיתולוגי" בערוץ 2, הטלנובלה "חשופים" בערוץ HOT3, ובעונה השנייה של הסדרה "מסכים". בשנת 2009 הופיע במיני-סדרה "תמיד אותו חלום" בערוץ HOT3. בשנת 2010 השתתף בסדרה "15 דקות" בערוץ yes stars Next.

ב-2011 שיחק בתפקיד ראשי בסרט הקומדיה רומנטית "סלסה תל אביב", בתור יוני.

ב-2013 שיחק בסרט "רוק בקסבה", לצד יון תומרקין. בשנת 2014 גילם את צ'ילי בסדרת הנוער "שוברי גלים". באותה שנה שיחק בסרט "שושנה חלוץ מרכזי", וכן בסדרה "תא גורדין".

בשנת 2015 גילם בונני את אריק בעונה השנייה של סדרת הדרמה "זגורי אימפריה" ב-HOT3, ושיחק בסדרה "משפחה שולטת" אשר שודרה בערוץ הילדים ב-yes.

בנוסף ב-2015, החל לשחק בתיאטרון וקיבל את תפקידו הראשון בהצגה "מדיאה" המוצגת בתיאטרון נחמני.

בשנים 2015–2018 שיחק בסדרת המתח "כפולים" של שידורי קשת, וגילם את דמותו של שון טילסון, ישראלי בעל אזרחות הולנדית המואשם במעורבות בפרשיית ריגול בינלאומית ובחטיפתו של שר ההגנה האיראני בעת ביקורו במוסקבה.

שיחק במשך שתי עונות בסדרת הנוער "גאליס" בערוץ הילדים בתפקיד ארמונד, אחיו ושותפו של דוד אותו מגלם ניר שטראוס בתור המיועד האפל.

ביוני 2017 החל לשחק במחזה "מוטרפים מאהבה" בתיאטרון הבימה, ע"פ סם שפרד, ולצד ליאת אקטע ופולי רשף.

ביולי 2023 משחק בעונה השנייה של הטלנובלה בעלת החלומות המשודרת בהוט.

#### מחוץ לישראל

באפריל 2013 שיחק בתפקיד אורח בסדרה הארגנטינאית "Solamente Vos" בתור בוריס.

ב-2017 שיחק בתפקיד משני בעונתה היחידה של סדרת דרמת הפשע האמריקאית "יריית פתיחה" ברשת פוקס.

בנוסף, בשנים 2017–2020 שיחק בסדרת המתח האמריקאית "אבסנטיה" ברשת AXN, את הבלש טומי גיבס, סוכן כפול.

ב-2018 שיחק בתור יוני נתניהו בסרט הבריטי-אמריקאי "שבעה ימים באנטבה" המבוסס על מבצע יונתן, בכיכובם של דניאל בריהל ורוזמונד פייק.

ב-2018 שיחק בתפקיד מרכזי בעונתה הראשונה של הסדרה האמריקאית "קונדור", בין השאר לצד השחקנית הערבייה-ישראלית לים לובאני שגילמה מתנקשת ישראלית.

בשנת 2023 שיחק בסרט הפעולה האמריקאי "המהנדס" של הבמאי הישראלי דני א. אביכזר.

חיים אישיים
-----------

בונני נשוי למסעדנית ואשת העסקים אנדראה "דושי" לייטרסדורף (נכדתם של משה מאייר ממקימי מגדל שלום בתל אביב, ושל מעצבת האופנה של "משכית" פיני לייטרסדורף) ולזוג בן ובת שהביאו בהליכי פונדקאות בגאורגיה. הם מתגוררים בשכונת נווה צדק שבתל אביב.

פילמוגרפיה
----------

### תיאטרון

| הצגה | תיאטרון | במאי | תפקיד | שנה |
| --- | --- | --- | --- | --- |
| מוטרפים מאהבה | תיאטרון הבימה | נועם שמואל | שפרנק | 2017 |
| מדיאה | תיאטרון נחמני | מאיר בן סימון | יאסון | 2015 |

### טלוויזיה

| סדרה | עונה | ערוץ | במאי | תפקיד | שנה |
| --- | --- | --- | --- | --- | --- |
| קונדור | 1 | Audience Network | לורנס טרילינג | דיקון מיילר | 2018 |
| אבסנטיה | 1 | HOT3 | עודד רסקין | טומי גיבס | 2017 |
| בלתי הפיך | 2 | ערוץ 2 | סיגל אבין | חוויאר דל מרקו | 2016 |
| גאליס | 6–7 | ערוץ הילדים | עודד רז | ארמונד לוי | 2015–2016 |
| כפולים | 1–2 | ערוץ 2 | עודד רסקין | שון טילסון | 2015–2019 |
| זגורי אימפריה | 2 | HOT3 | מאור זגורי | אריק | 2015 |
| משפחה שולטת | 2 | ערוץ הילדים | רובי דואניאס | אורן | 2015 |
| שוברי גלים | 1 | ערוץ הילדים | מרקו כרמל | צ'ילי | 2014 |
| תא גורדין | 2 | yes | דני סירקין, עודד דוידוף | גייל | 2014 |
| Solamente vos (סדרה ארגנטינאית)
את האחת. עם נטליה אוריירו פרק 65 | 1 | ערוץ 13 (ארגנטינה) | רודולפו אנטונז | בוריס | 2013 |
| 15 דקות | 1 | yes | יואב פז, דורון פז | רועי פוגל | 2010 |
| תמיד אותו חלום | 1 | HOT | איתן פוקס | שלומי | 2009 |
| מסכים | 2 | yes | איתן ענר, גור בנטביץ',
דני סירקין, טליה לביא | פבלו | 2009 |
| חשופים | 1–2 | HOT | רני סער | אופיר זדוף | 2008–2009 |
| אולי הפעם | 2 | yes | עופר ויצמן | אורן שביב | 2008 |
| להוציא את הכלב | 1 | HOT3 | ניר ברגמן | שחקן | 2007 |
| האקס המיתולוגי | 1 | ערוץ 2 | סיגל אבין | אדם | 2007 |
| האלופה | 2 | HOT3 | שי קפון |  | 2007 |

### קולנוע

| סרט | במאי | תפקיד | שנה |
| --- | --- | --- | --- |
| שבעה ימים באנטבה | חוזה פאדילה | יונתן נתניהו | 2018 |
| שושנה חלוץ מרכזי | שי כנות | לירן שמעוני | 2014 |
| רוק בקסבה | יריב הורוביץ | חליבה | 2013 |
| סלסה תל אביב | יוחנן ולר | יוני | 2011 |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אנחל בונני** |
| ויקישיתוף תמונות ומדיה בוויקישיתוף: **אנחל בונני** |

* אנחל בונני, ברשת החברתית אינסטגרם
* אנחל בונני, במיזם "אישים" לתיעוד היצירה הישראלית
* אנחל בונני, במסד הנתונים הקולנועיים IMDb (באנגלית)
* אנחל בונני, באתר "אידיבי", מאגר הידע העברי לקולנוע ישראלי ועולמי
* אנחל בונני, באתר ספר הקולנוע הישראלי
* איריס אברמוביץ', סולל בונני, באתר ynet, 28 בינואר 2009
* מלי זיידמן, ‏סינדרל, באתר ‏מאקו‏, 3 ביולי 2014
* רן בוקר, אנחל בונני: 'לא ספרו אותי מעבר לפרצוף יפה', באתר ynet, 29 באוקטובר 2015 סרטונים
* אתר למנויים בלבד רז שכניק, "אמרנו לחברה שמטפלת בזה, 'תבחרו מה שאתם רוצים, תגידו לנו כשזה נתפס, כשיש היריון'", באתר "ידיעות אחרונות", 6 בנובמבר 2018
* פרופיל סוכנות דוגמנות של אנחל בונני

הערות שוליים
------------

1. ↑  איתמר רונאל, ‏אחרי כל השנים: מה הגיל האמיתי של אנחל בונני?, באתר ‏מאקו‏, 19 במרץ 2018
2. ↑  מאיה כהן, איך הוא שר?, באתר ישראל היום, 29 בינואר 2012
3. ↑  אמיר בוגן, הסדרה האמריקנית "קונדור": הדמות הרעה ישראלית, השחקנית - פלסטינית, באתר ynet, 12 במרץ 2018
4. ↑  אמיר בוגן, "אין סיבה להתגאות בי כערבייה ישראלית, אני פלסטינית", באתר ynet, 18 ביוני 2018
5. 1 2  יוני פרוים, אנחל בונני ודושי לייטרסדורף הורים, במדור "פנאי פלוס" באתר ynet‏, 6 ביוני 2018
6. ↑  יוני פרוים, אנחל בונני ודושי לייטרסדורף הביאו לעולם בת, במדור "פנאי פלוס" באתר ynet‏, 18 ביוני 2020

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb170301648 (data)
* ISNI: 0000 0004 5955 9714
* VIAF: 5146029374835820358
* WorldCat: viaf-5146029374835820358

 |